##  НАЦИОНАЛНА ЗДРАВНООСИГУРИТЕЛНА КАСА

##### София 1407, ул. “Кричим” № 1 [www.nhif.bg](http://www.nhif.bg) тел: +359 2 9659121

**З А П О В Е Д**

№…………………..

София, ………………………. 2017 г.

На основание чл. 154, ал. 9 от Закона за публичните финанси, във връзка с чл. 27, ал. 3 от Закона за здравното осигуряване, чл. 17, ал. 1, т. 5 от Правилника за устройството и дейността на Националната здравноосигурителна каса и Решение на Надзорен съвет № РД-НС-04-85 от 03.07.2017 г.

**Н А Р Е Ж Д А М :**

 Откривам процедура за избор на търговски банки обслужващи бюджетните сметки в лева на 28 РЗОК – Благоевград, Бургас, Варна, Велико Търново, Видин, Враца, Габрово, Добрич, Кърджали, Кюстендил, Ловеч, Монтана, Пазарджик, Перник, Плевен, Пловдив, Разград, Русе, Силистра, Сливен, Смолян, София град, София област, Стара Загора, Търговище, Хасково, Шумен, Ямбол при следните условия:

**1. Срок и място на изпълнение на финансовото обслужване:**

1.1. Срок – **до 30.06.2020 година**

1.2. Място – областните центрове на страната, на чиято територия се намират РЗОК.

**2. Квалификационни изисквания към кандидатите:**

2.1. В настоящата процедура могат да участват търговските банки, с които Министерство на финансите има сключен договор за обслужване на плащанията чрез СЕБРА и на транзитните сметки, съгласно чл. 154, ал. 9 от ЗПФ и на операциите на бюджетните предприятия по събирането на приходи и други постъпления чрез картови плащания, съгласно чл. 4, ал. 1 от Закона за ограничаване на плащанията в брой.

2.2. Кандидатите следва да притежават лиценз за извършване на банкова дейност;

2.3. Кандидатите следва да разполагат със специално звено за оказване на методологична помощ и съдействие при прилагане на законовите и нормативни указания за бюджета на МФ и БНБ;

2.4. Кандидатите следва да имат опит в обслужване на бюджетни организации, включени в СЕБРА.

**3. Изисквания за качество:** финансовите услуги следва да бъдат предоставяни в съответствие с действащото българско законодателство.

**4. Срок на валидност на предложенията-** 60 /шестдесет/ календарни дни, считано от крайния срок за подаване на предложенията на кандидатите.

**5. Критерии за оценка на предложенията:**

5.1. Излъчване на платежни нареждания към системата СЕБРА;

5.2. Отдалечено електронно банково обслужване;

5.3. Опит в банковото обслужване на бюджетни организации;

5.4. Наличие на програмен продукт, пригоден за бюджетни организации и разплащанията в СЕБРА;

5.5. Срокове за предоставяне на информация за състоянието по сметки;

5.6. Предоставяне на обобщена информация на НЗОК за обслужваните РЗОК;

5.7. Предоставяне на банкови услуги, чрез превеждане на заплати на служителите на РЗОК по сметка;

5.8. Предоставяне на овърдрафт кредити, потребителски и ипотечни кредити и други преимущества за служители в РЗОК;

5.9. Развита клонова мрежа.

**6. Предложенията на кандидатите следва да отговарят на изискванията, посочени в Указанията за участие в процедура.**

**7. Място и срок за подаване на предложения:** гр. София, ул. „Кричим“ № 1, ет.1, отдел „Деловодни и архивни дейности“- Деловодство - до 17:00 часа на **29.09.2017г.**

**8. Предложенията се разглеждат от Комисия, назначена от Управителя на НЗОК. Протоколът на комисията за разглеждане и класиране на предложенията се представя на Управителя, за отправяне на предложение до Надзорния съвет на НЗОК за избор на банки, на които да бъде възложено обслужването на бюджетните сметки в лева на РЗОК.**

 Контролът по изпълнението на заповедта възлагам на Главния секретар на НЗОК.

 **УПРАВИТЕЛ НА НАЦИОНАЛНАТА**

 **ЗДРАВНООСИГУРИТЕЛНА КАСА:**

 **ПРОФ. Д-Р КАМЕН ПЛОЧЕВ, Д. М. Н.**